Lav et referat af nedenstående tekst:

Tekst:
Black Friday, Cyber Monday... og nu Giving Tuesday. Ovenpå et par dage, hvor det meste handler om forbrug og juleshopping, kommer tirsdagen med et helt andet budskab. I Aalborg har Familiestøtten, Broen Aalborg og Spar Nord Fonden arrangeret Giving Tuesday, som handler om at give i stedet for at købe. Spar Nords lokaler i Vejgaard var derfor tirsdag lavet om til et callcenter, hvor kendte nordjyske ansigter i form af erhvervsfolk og politikere skulle samle penge ind til udsatte børn. Falder på et tørt sted Deltagerne skulle bruge deres egne netværk, som de skulle ringe op og bede om donationer. Donationer, som falder på et meget tørt sted. I år har Dansk Folkehjælp nemlig fået 2100 ansøgninger om julehjælp i Nordjylland, og det er 200 mere end sidste år. Så lige nu kan ikke alle ansøgninger imødekommes. Blandt de deltagende var byrådspolitiker Søren Kusk, salgs- og forretningsudviklingschef Tina French Nielsen og pædagog Finn Lund. De kendte nordjyder gjorde det godt, for efter en time var der allerede samlet 37.000 kroner ind, og Anette Solskov, der var en af de frivillige bag arrangementet håbede på, at de i løbet af tirsdagen kunne nå det dobbelte for: - Hver en krone batter. Se indslaget her

Referat:
Giving Tuesday handler om at samle ind og støtte andre.